EkBass/fiwiki-20250220-pages-articles huggingface dataset:
Magnus Jakob Crusenstolpe

Magnus Jakob Crusenstolpe (1795−1865) oli ruotsalainen kirjailija. Hän tuli 1825 asessoriksi Svean hovioikeuteen, josta 1834 erosi suuttuneena hallitusmiesten ynseydestä. Hän ryhtyi sen jälkeen kirjailijaksi ja käsitteli lähinnä poliittisia aiheita, joskin aihepiiri ulottui myös historian ja kaunokirjallisuuden aloille. Kaikissa hänen teoksissaan oli nimittäin poliittinen tai poleeminen tendenssi, ja hänen historiallisista teoksistaan on sanottu, että ne eivät ole historiaa eivätkä romaania vaan liikkuvat niiden välimailla. Crusenstolpella kirjoitustyyli on terävä ja sujuva, mutta totuuden suhteen hän ei ollut kovin tarkka. Hänen kiihkeä luonteensa teki hänen arvostelunsa usein maltittomaksi, ja hyökkäyksissään vastustajiaan vastaan hän saattoi olla kiivas ja myrkyllinen. Crusenstolpe julkaisi runsaasti kirjoja ja lentokirjasia. Teoksessa Ideer till en förbättrad nationalrepresentation (1825) hän puolusti säätyperusteen säilyttämistä, mutta eduskunnan nelijaon poistamista. Vuosina 1830−1833 hän julkaisi hallituksen toimeksiannosta sanomalehteä Fäderneslandet, mutta sen lakkauttaminen vei hänet vastakkaiseen leiriin, ja teoksessaan Skildringar ur det inre af dagens historia (1834) hän kuvaili hovipuoluetta synkein värein. Sitten seurasivat 1720, 1772, 1809 (1836), historiallisia asiakirjoja ja kuvauksia sisältävä Portefeuille (1837−1845), Ställningar och förhållanden (1838−1851) ynnä muuta. Eräs lause viimemainitussa julkaisussa tuotti hänelle 1838 syytteen majesteetinrikoksesta ja kolmen vuoden vankeustuomion Vaxholmin linnassa. Tuomio aiheutti Tukholmassa verisiä mellakoita. Hänen myöhemmistä teoksistaan mainittava on esimerkiksi historiallinen romaani Morianen, eller Holstein-Gottorpiska huset i Sverige (1840−1844), Carl Johan och svenskarne (1845−1846) sekä Huset Tessin under enväldet och frihetstiden (1847−1850).Crusenstolpe, Magnus Jakob, Tietosanakirja osa 2, palsta 80–81, Tietosanakirja Osakeyhtiö 1909 == Lähteet == ==Aiheesta muualla== Luokka:Ruotsalaiset kirjailijat Luokka:Vuonna 1795 syntyneet Luokka:Vuonna 1865 kuolleet
Jori Grym

Jori Grym on käyttäytymisstrategi Verohallinnon Esikunta- ja oikeusyksikössä sekä käyttäytymistaloustieteen tutkija Hanken School of Economicsissa ja jäsen Behavioral Economics & Consumer Behavior -yksikössä Helsinki Graduate School of Economicsissa, joissa hän tutkii moraalista tuomitsemista ja eettistä päätöksentekoa. Tutkimustyön lisäksi hän opettaa kuluttaja- ja markkinointipsykologiaa. Koulutukseltaan Grym on kauppatieteen tohtori. Hän esiintyy Ylen aamu-TV:n tiedeohjelmassa Jälkikaronkka. == Lähteet == Luokka:Elävät henkilöt Luokka:Syntymävuosi puuttuu Luokka:Suomalaiset taloustieteilijät
Tmall

Tmall.com (, aiemmin Taobao Mall), on kiinankielinen yrityksiltä kuluttajille (B2C) suunnattu verkkokauppasivusto, jota operoi kiinalainen Alibaba-konserni. Tmall on muodostettu eriyttämällä ensin Taobao omaksi verkkokaupakseen vuonna 2008, ja perustamalla vuonna 2010 brändituotteisiin keskittyvä tmall.com- sivusto. Se on manner-Kiinan (eli Kiinan kansantasavallan), Hongkongin, Macaon ja Taiwanin asukkaille suunnattu kauppapaikka, joka on samalla Kiinan suurin verkkokauppa. Keväällä 2016 verkkokauppasivustolla oli edustettuna 70 000 brändia ja näitä myi 50 000 verkkomyymälää. Sittemmin Tmall on perustanut joitain fyysisiäkin myymälöitä. Verkkokaupan pääkonttori sijaitsee Kiinan Zhejiangin maakunnan Hangzhoussa. Maaliskuun 2020 alussa Tmall oli yhdysvaltalaisen, internetin verkkoseurantaa tekevän Alexa Internet -yhtiön mukaan maailman 3. suosituin verkkosivusto edellisten kolmen kuukauden aikana. Israelilaisen verkkoanalyytikkayhtiö SimilarWebin suosituimpien verkkosivujen aineistossa (tammikuu 2020) Tmall ei kuitenkaan esiintynyt 30 suosituimman sivun joukossa. Osana Tmall.com-sivustoa toimiva, ulkomaalaisia brandituotteita myyvä Tmall Global laskuttaa yrityksiltä sivuston käytöstä vuosimaksujen ohella 5 prosenttia myyntituloista. == Lähteet == Luokka:Kiinalaiset verkkokaupat
Mitholzin ammusvaraston räjähdys

Mitholzin ammusvaraston räjähdys tapahtui 19. joulukuuta 1947 Sveitsin Kandergrundissa, Mitholzin kylässä. Armeijan ammusvarastossa sattui useita räjähdyksiä noin kello 23 alkaen. Räjähdykset irrottivat kalliosta noin 10 000 tonnia kivimurskaa. Tapahtuma on Sveitsin suurin räjähdysonnettomuus. Räjähdysten syytä ei tiedetä. Kallioluolissa oli varastoituna 7 000 tonnia erilaisia ampumatarvikkeita. Puolustus-, väestönsuojelu- ja urheiluministeriön (VBS) vuonna 2018 aloittamassa selvityksessä epäillään, että jopa puolet räjähdysaineesta on edelleen kivimassojen alla hautautuneena. Räjähdys-, myrkky- ym. riskien poistamiseksi räjähdysalue olisi raivattava. Lähiasukkaat olisi evakuoitava raivauksen ajaksi, jopa kymmeneksi vuodeksi pois alueelta. Suunnitelmat ovat alustavia ja toteutetaan aikaisintaan 2030-luvulla. Mitholz Erkennungsdienst 43.jpg| Tuhoutunutta kylää. Mitholz Erkennungsdienst 09.jpg| Räjähdyksessä tuhoutunut rautatieasema. Mitholz Plan-de.svg| Varaston pohjapiirros. Mitholz Explosion 2.jpg| Räjähdysalue vuonna 1949. Fluh Mitholz 1.jpg| Räjähdyksessä romahtanut vuorenrinne vuonna 2017. == Lähteet == == Aiheesta muualla == * Luokka:Kandergrund Luokka:Onnettomuudet Sveitsissä Luokka:Vuoden 1947 onnettomuudet
The Afghan Whigsin diskografia

The Afghan Whigs on yhdysvaltalainen rock-yhtye Cincinnatista, Ohioosta. Alun perin yhtye oli aktiivinen vuodesta 1986 vuoteen 2001, mutta se teki myöhemmin comebackin. ==Studioalbumit== Vuosi Nimi Listasijoitus US US Heat. NZ SWE UK FLA WAL 1988 Big Top Halloween *Julkaistu: 6. tammikuuta 1988 *Levy-yhtiö: Ultrasuede *Formaatti: CD, Kasetti, LP — — — — — — — 1990 Up in It *Julkaistu: Huhtikuussa 1990 *Levy-yhtiö: Sub Pop *Formaatti: CD, CS, LP — — — — — — — 1992 Congregation *Julkaistu: 31. tammikuuta 1992 *Levy-yhtiö: Sub Pop *Formaatti: CD, CS, LP — — — — — — — 1993 Gentlemen *Julkaistu: 5. lokakuuta 1993 *Levy-yhtiö: Elektra *Formaatti: CD, CS, LP — 13 — — 58 — — 1996 Black Love *Julkaistu: 12. maaliskuuta 1996 *Levy-yhtiö: Elektra *Formaatti: CD, CS, LP 79 — 35 38 41 23 37 1998 1965 *Julkaistu: 27. lokakuuta 1998 *Levy-yhtiö: Columbia *Formaatti: CD, CS, LP 176 — — — — 38 — 2014 Do to the Beast *Julkaistu: 14. huhtikuuta 2014 *Levy-yhtiö: Sub Pop *Formaatti: CD, Double LP 32 40 5 41 2017 In Spades *Julkaistu: 5. toukokuuta 2017 *Levy- yhtiö: Sub Pop *Formaatti: 2022 How Do You Burn? * julkaistu: 9. syyskuuta 2022 * Levy-yhtiö: Royal Cream, BMG * Formaatti: "—" tarkoittaa, että levy ei sjoittunut listoille ==Kokoelma-albumit== Vuosi Nimi 1998 Historectomy *Julkaistu: Syyskuussa 1998 *Levy-yhtiö: Columbia *Formaatti: CD, LP 2007 Unbreakable: A Retrospective 1990–2006 *Julkaistu: 5. kesäkuuta 2007 *Levy- yhtiö: Rhino *Formaatti: CD, LP ==EP:t== Vuosi Nimi 1992 Uptown Avondale *Julkaistu: 11. kesäkuuta 1992 *Levy-yhtiö: Sub Pop *Formaatti: CD 1994 What Jail is Like EP *Julkaistu: 19. tammikuuta 1994 *Levy-yhtiö: Elektra *Formaatti: CD 1994 The B-Sides/The Conversation *Julkaistu: 1994 *Levy-yhtiö: Elektra *Formaatti: CD 1996 Bonnie & Clyde EP *Julkaistu: 24. kesäkuuta 1996 *Levy-yhtiö: Elektra *Formaatti: CD 1998 Live At Howling' Wolf *Julkaistu: 1998 *Levy-yhtiö: Columbia *Formaatti: CD ==Singlet== * I Am the Sticks / White Trash Party (1989) * Sister Brother (1990) * Retarded (1990) * My World is Empty Without You (1990) * "Ornament" - Tonight (early version), Will You Still Love Me Tomorrow? (cover) (1991) * Turn On tje Water (1992) * Conjure Me (1992) * Mr. Superlove (cover) (1993) * Gentlemen (1993) * Debonair (1994) * What Jail is Like (1994) * Honky's Ladder (1996) * Going to Town (1996) * Somethin' Hot (1998) * 66 (1999) * See And Don't See (cover) (2012) * Lovecrimes (cover) (2012) * Algiers (2014) * Matamoros (2014) * Demon in Profile (2017) * Oriole (2017) * I'll Make You See God (2022) * The Getaway (2022) == Musiikkivideot == Vuosi Kappale Ohjaaja(t) 1989 "Sister, Brother" Phil Harder 1990 "Miles Iz Ded" "You My Flower" 1992 "Turn On The Water" "Conjure Me" "Come See About Me" 1993 "Debonair" "Gentlemen" (version 1) "Gentlemen" (version 2) Rocky Schenck 1995 "Can't Get Enough Of Your Love, Babe" Ted Demme 1996 "Honky's Ladder" Samuel Bayer "Going to Town" 1998 "Something Hot" Banks Tarver 2014 "Algiers" Philip Harder "Matamoros" "Lost in the Woods" 2017 "Demon in Profile" "Oriole" == Lähteet == Luokka:Diskografiat
Maan läheisyyden varoitusjärjestelmä

Maan läheisyyden varoitusjärjestelmä (GPWS) on yksi lentokoneen TAWS- järjestelmään kuuluva varoitusjärjestelmä. Sen tarkoitus on varoittaa pilotteja, jos heidän koneensa on välittömässä vaarassa osua maahan tai muihin objekteihin. Nykyään käytössä oleva EGPWS on kehittyneempi versio GPWS:stä. Merkkiäänen tunnistaa yleensä sanoista Terrain (Maa) ja Pull Up (Nosta ylös). Boeingin lentokoneissa hälytykseen kuuluu myös 4 kertaa soiva, 2 soinnun joukoissa soiva piip-ääni. Luokka:Avioniikka
Alice Nkom

Alice Nkom (s. 14. tammikuuta 1945) on kamerunilainen asianajaja, joka on perustanut Association for the Defence of Homosexuals -järjestön. Hän on puolustanut Kamerunissa useita homoseksuaaleja, joita saatetaan vangita pelkästään huhujen perusteella. == Nuoruus ja perhe == Alice Nkom on yksi Martin Nkom Bayin ja Alice Ngo Bikangin yhdestätoista lapsesta. Hän opiskeli 1963–1964 Toulousen yliopistossa ja valmistui vuonna 1968 Kamerunin liittovaltion yliopistosta. Nkom meni naimisiin vuonna 1972, mutta hän erosi miehestään seitsemän vuotta myöhemmin. Nkomilla on kaksi lasta, Charles ja Stephane. == Ura == Nkomista oli 24-vuotias, kun hänestä tuli vuonna 1969 Kamerunin ensimmäinen naisasianajaja. Nkom puolusti lakifirmansa kautta erityisesti köyhiä ja haavoittuvaisia ihmisiä, kuten poliittisia vankeja, katulapsia ja naisia. Hän nousi vuonna 1976 Kamerunin arvostetuimpiin kuuluvan lakifirman osakkaaksi. Nkom oli vuonna 2003 kamerunilaisen delegaation kanssa Oregonin Portlandissa World Affairs Councilin kansainvälisen vierailijaohjelman mukana. Hän palasi sinne vuonna 2011. Nkom vakuuttui Oregonin-kokemuksiensa perusteella osallistuvan demokratian, yhteisöjen järjestäytymisen ja nuorten osallisuuden merkityksestä. Nkom perusti vuonna 2003 Association for the Defence of Homosexuals -järjestön (ADEFHO), jonka tehtävänä on antaa tukea ja lainopillista apua HLBTQ-henkilöille. ADEFHO on ainoa pro bono -ryhmä, joka tekee tällaista työtä Länsi-Afrikassa. Kamerunissa samaa sukupuolta olevien seksi on kiellettyä ja voi johtaa jopa vankeuteen. Ihmisiä saatetaan panna vankilaan huhujen perusteella. Nkom puolusti vuonna 2005 niin sanottua Yaoundé 11 -ryhmää, jossa oli miehiä, jotka pidätettiin Yaoundéssa homobaariin tehdyn ratsian yhteyessä. Miehet olivat vankilassa vuoden, mutta YK:n mielivaltaista vapaudenriistoa tutkiva toimikunta tuomitsi vuonna 2006 Kamerunin toimintatavan ryhmän vangitseisesta vain seksuaalisen suuntautumisen takia ja julisti, että Kamerunin homoseksuaalisuuden vastainen laki on kansainvälisten ihmisoikeuslakien vastainen. Nkom oli kaikkiaan vuoteen 2011 mennessä osallistunut 50 HLBTQ-henkilön oikeusjuttuun ja avustanut noin 50 asiakasta vapaaksi ilman oikeudenkäyntiä. Hän on joutunut toimiensa takia myös Kamerunin hallituksen huomion kohteeksi, ja hänet uhattiin pidättää tammikuussa 2011. Nkom puolusti vuonna 2013 kamerunilaista Roger Jean-Claude Mbedeä, jonka Amnesty International oli julistanut mielipidevangiksi. Mbede pidätettiin, kun hän oli lähettänyt tekstiviestejä toiselle miehelle ja kertonut rakastavansa tätä. Mbede vapautettiin terveyssyiden takia, mutta hän kuoli pian tämän jälkeen. Nkomia puolestaan herjattiin, ja hän sai erilaisia uhkauksia jutun seurauksena. == Lähteet == Luokka:Kamerunilaiset henkilöt Luokka:Asianajajat Luokka:Seksuaali- ja sukupuolivähemmistöjen oikeuksia ajaneet aktivistit Luokka:Vuonna 1945 syntyneet Luokka:Elävät henkilöt
Reichenbach im Kandertal

Reichenbach im Kandertal on kunta Keski-Sveitsissä Bernin kantonissa. Siellä on noin 3 600 asukasta. == Sijainti == Reichenbach im Kandertal sijaitsee Kanderjoen laaksossa Frutigenin koillispuolella, kymmenkunta kilometriä Spiezistä etelään. Kunnan asutus on keskittynyt Kanderjoen laaksoon (Frutigtal) ja Chienejoen laaksoon (Kiental). Reichenbach koostuu yhdeksästä kylästä: Reichenbach, Kien-Aris, Schwandi, Reudlen, Wengi, Scharnachtal, Faltschen ja Kiental sekä Mülenen, joka sijaitsee osittain Spiezin ja Aeschi bei Spiezin alueella. Reichenbachin korkein kohta on kunnan kaakkoisosassa sijaitseva Morgenhorn (3 623 m mpy.). == Historiaa == Kientalin kylässä pidettiin vuonna 1916 Kienthalin konferenssi, joka oli sodanvastaisten sosialistien jatkokokous edellisenä vuonna pidetylle Zimmerwaldin konferenssille. == Liikenne == Spiezistä on maantieyhteys Reichenbach im Kandertalin kautta etelään, Kanderstegiin ja Adelbodeniin. Bernin Alpit alittava Lötschbergin rautatie, joka Frutigenissä haarautuu Lötschbergin tunnelin ja Lötschbergin pohjatunnelin kautta kulkeviksi yhteyksiksi, kulkee Reichenbachin kautta. == Lähteet == * === Viitteet === == Aiheesta muualla == * Luokka:Bernin kantonin kunnat
Bengt Joakim Krook

Bengt Joakim Krook (16. tammikuuta 1816 Turku – 27. syyskuuta 1886 Kakskerta) oli Venäjän keisarillisessa armeijassa palvellut suomalainen kenraalimajuri. (Viitattu 3.3.2020) Bengt Joakim Krookin vanhemmat olivat hovioikeudenneuvos August Krook ja Maria Sofia af Ditmer. Myös hänen veljestään Carl August Krookista tuli kenraalimajuri. Bengt Joakim Krookin ensimmäinen puoliso vuodesta 1846 oli Henrika Emelia Fransiska Bergenstråle (k. 1857) ja toinen vuodesta 1859 Carolina Matilda Edelsköld. Arkkitehti August Krook oli Bengt Joakim Krookin poika toisesta avioliitosta. Krook tuli sotapalvelukseen 88. Pietarin jalkaväkirykmenttiin, jossa hänet ylennettiin alivänrikiksi. Krook siirrettiin 1834 vänrikkinä ensin Moskovan jalkaväkirykmenttiin ja sitten samana vuonna Petrovskin jalkaväkirykmenttiin Saratovin kuvernementtiin ja seuraavana vuonna 9. suomenmaalaiseen linjapataljoonaan. Vuonna 1838 hänet komennettiin aliluutnanttina 8. suomenmaalaiseen linjapataljoonaan ja seuraavana vuonna Simbirskin jääkärirykmenttiin. Luutnantiksi hänet ylennettiin 1841. Krook siirrettiin Tomskin jääkärirykmenttiin 1844, ylennettiin alikapteeniksi ja siirrettiin vielä samana vuonna 2. tarkk’ampujapataljoonaan. Kapteeniksi Krook yleni 1845. Hänet määrättiin Suomen tarkk’ampujapataljoonan 2. komppanian päälliköksi pataljoonan perustamisen yhteydessä 1846 ja pataljoonan muututtua vuonna 1849 Suomen krenatööritarkk’ampujapataljoonaksi 1. komppanian päälliköksi. Vuonna 1850 Krookista tuli majuriksi ylennettynä 1. tarkk’ampujapataljoonan vt. komentaja, mihin tehtävään hänet vakinaistettiin 1851. Hänet ylennettiin everstiluutnantiksi 1854 ja määrättiin 2. reservitarkk’ampujapataljoonan komentajaksi 1855. Vuonna 1857 Krookista tuli 1. yhdistetyn reservitarkk’ampujapataljoonan komentaja, everstiksi hän yleni 1859. Hän siirtyi 4. Kuopion ruotujakoisen tarkk’ampujapataljoonan komentajaksi 1863 ja 65. Moskovan, H.K.K. Kruununperillisen jalkaväkirykmentin komentajaksi 1865. Samana vuonna hänet asetettiin Suomen sotilaspiirin päällikön käyttöön. Vuonna 1867 Krook yleni kenraalimajuriksi ja hänet siirrettiin armeijan jalkaväen reserviin. Eron sotapalveluksesta hän sai saman vuoden heinäkuussa. ==Lähteet== Luokka:Suomalaiset kenraalit Luokka:Vuonna 1816 syntyneet Luokka:Vuonna 1886 kuolleet
Chiusi-maalari

Chiusi-maalari oli antiikin kreikkalainen vaasimaalari, joka maalasi mustakuviokeramiikkaa. Hän toimi arkaaisella kaudella noin vuosina 520–510 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräs hänen teoksistaan on museossa Chiusissa. Chiusi-maalari oli osa viimeisten merkittävämpien mustakuviomaalareiden niin kutsuttua Leagros- ryhmää. Hän maalasi monenlaisia vaasityyppejä, kuten amforoita, hydrioita ja krateereja. Eräs hänen suosimistaan aiheista oli Herakleen ja Tritonin taistelu. == Teoksia == Tiedosto:Pittore di chiusi, cratere a colonnette con citaredi e partenza degli opliti, 520-550 ac. 02 da necrop. del crocif. del tufo, orvieto.JPG|Krateeri, n. 520 eaa. Pittore di chiusi, anfora a collo distinto con thyasos, eracle e triton, 525-500 ac. 01.JPG|Amfora, n. 520–510 eaa. Tiedosto:Neck Amphora, possibly Chiusi Painter, Greek, Attica, c. 50-500 BC, Side A (Herakles and Triton), Side B (Herakles and Apollo wrestling for Delphic tripod), ceramic, black figure - Chazen Museum of Art - DSC02683.JPG|Amfora, n. 510 eaa. Tiedosto:Pittore di chiusi, anfora con achille e aiace che giocano alla presenza di atena, 510 ac ca. 01.JPG|Amfora, n. 510 eaa. Tiedosto:Pittore di chiusi, anfora con achille e aiace che giocano alla presenza di atena, 510 ac ca. 02.JPG|Akhilleus, Aias ja Athene. Yksityiskohta amforasta, n. 510 eaa. == Lähteet == == Aiheesta muualla == Luokka:Antiikin kreikkalaiset mustakuviomaalarit
Falmouth-maalari

Falmouth-maalari (englanninkielisessä tutkimuksessa Falmouth Painter) oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 570–555 eaa. Maalarin oikeaa nimeä ei tunneta. Falmouth-maalari osa niin kutsuttua Komastes-ryhmää, ja saattoi aloittaa uransa KY-maalarin oppipoikana. Ryhmä teki erityisesti komastes-maljoina tunnettuja kyliksejä. Ne oli koristeltu riehakkailla, tanssivilla juhlijoilla. Falmouth-maalarille oli tyypillistä koristella kyliksin huuli verkkokuviolla ja vartalo tanssijoiden lisäksi kärhi- ja ruusukekuvioilla. == Teoksia == Tiedosto:Four fragments of a terracotta kylix-Komast cup (drinking cup) MET sf20116034back.jpg|Kyliksin sirpaleita, n. 570 eaa. Tiedosto:Four fragments of a terracotta kylix-Komast cup (drinking cup) MET sf20116034front.jpg|Samat toiselta puolelta. == Lähteet == == Aiheesta muualla == Luokka:Antiikin kreikkalaiset mustakuviomaalarit
Komastes-ryhmä

Komastes-ryhmä (englanninkielisessä tutkimuksessa Comast Group tai Komast Group) oli antiikin kreikkalainen vaasimaalarien ryhmä, joka tuotti attikalaista mustakuviokeramiikkaa. Ryhmä toimi Ateenassa arkaaisella kaudella noin vuosina 585–570 eaa. ”Ryhmä” on muodostettu tutkimuksessa tyylillisin perustein. Sen nimi on peräisin siitä, että sen maalareiden aiheena ovat usein tanssivat, riehakkaat juhlijat (). Nämä ovat joskus alastomia ja joskus puettu khitoniin. Aihe oli peräisin korinttilaisesta keramiikasta. Samalla attikalaiseen keramiikkaan tulivat uudet juomamaljojen muodot kyliks ja skyfos. Ryhmä teki erityisesti niin kutsuttuja komastes-maljoja, jotka ovat attikalaisen keramiikan ensimmäisiä maljoja, joita voi kutsua kylikseiksi. Ryhmä toi Attikaan myös pylväskrateerin tyypin. Ryhmän tärkeimpiä edustajia ovat niin kutsutut KX-maalari ja KY-maalari. Näiden nimen alkukirjain viittaa ryhmän nimeen ja toinen kirjain järjestykseen. Kolmas nimetty ryhmän edustaja on Falmouth-maalari. == Lähteet == Luokka:Antiikin kreikkalaiset mustakuviomaalarit
KX-maalari

KX-maalari oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 580–570 eaa. Maalarin oikeaa nimeä ei tunneta. KX-maalari oli osa niin kutsuttua Komastes-ryhmää, joka teki erityisesti komastes-maljoina tunnettuja kyliksejä. Hänen tutkimuksessa käytetty nimityksensä on peräisin John Beazleyltä. Nimen ensimmäinen kirjain viittaa Komastes-ryhmään. == Teoksia == Tiedosto:Tripod exaleiptron Louvre CA927.jpg|Tripodi-eksaleiptron, n. 580–580 eaa. == Lähteet == == Aiheesta muualla == Luokka:Antiikin kreikkalaiset mustakuviomaalarit
KY-maalari

KY-maalari oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 575–565 eaa. Maalarin oikeaa nimeä ei tunneta. KY-maalari oli osa niin kutsuttua Komastes-ryhmää, joka teki erityisesti komastes-maljoina tunnettuja kyliksejä. Hänen tutkimuksessa käytetty nimityksensä on peräisin John Beazleyltä. Nimen ensimmäinen kirjain viittaa Komastes-ryhmään, ja toinen kirjain siihen, että hän vaikutti hieman myöhemmin kuin samaan ryhmään kuulunut KX-maalari. KY-maalari oli ryhmän tuotteliain maalari. Hän maalasi kylikseihin tyypillisesti kahden tai kolmen tanssijan ryhmiä. == Teoksia == Tiedosto:Dancers Cup 1- KY Painter.JPG|Komastes-malja, n. 580–575 eaa. == Lähteet == == Aiheesta muualla == Luokka:Antiikin kreikkalaiset mustakuviomaalarit
Leagros-ryhmä

Leagros-ryhmä oli antiikin kreikkalainen vaasimaalarien ryhmä, joka tuotti attikalaista mustakuviokeramiikkaa. Ryhmä toimi Ateenassa arkaaisella kaudella noin vuosina 525/520–500 eaa. ”Ryhmä” on muodostettu tutkimuksessa tyylillisin perustein. Sen nimi perustuu ryhmän vaaseissa usein esiintyvään kalos- kirjoitukseen, jossa mainitaan nimi ”Leagros”. Leagros-ryhmä toimi samaan aikaan kuin varhaisten punakuviomaalareiden niin kutsuttu Pioneeriryhmä, ja siihen kuuluneet olivat viimeisiä merkittävämpiä mustakuviomaalareita. Jotkut tutkijat ovat esittäneet, että kyseessä olisi ollut Pioneeriryhmän työpajan mustakuviotuotantopuoli. Ainakin vaikuttaa siltä, että samat kauppiaat myivät kummankin ryhmän tuotantoa. Ryhmän nimiin on laitettu noin 400 eri vaasia. Ryhmä tuotti erityisesti suurikokoisia vaasityyppejä, kuten amforoita, hydrioita ja krateereja, mutta myös muun muassa oinokhoeja ja lekyyttejä. Maalauksissaan ryhmän jäsenet käyttivät punakuviomaalauksesta lainattuja ilmaisutapoja, soveltaen niitä mustakuviotekniikkaan. He kuvasivat hahmoja tekniikalle uudenlaisissa asennoissa ja toiminnassa. Hahmoja on myös maalattu aikaisempaa mustakuviomaalausta yleisemmin niin, että ne ovat osittain päällekkäin. Joskus maalauksissa käytettiin lisävärejä. Ryhmään luetaan muun muassa Akheloos-maalari ja Chiusi-maalari. Suurinta osaa ryhmän yksittäisistä maalareista ei ole helppoa erottaa toisistaan, eikä voida nimetä. == Teoksia == Tiedosto:Boat Cdm Paris 322 n1.jpg|Laiva. Yksityiskohta kyliksistä, n. 520 eaa. Tiedosto:Gorgoneion Cdm Paris 322.jpg|Gorgoneion, yksityis­kohta samasta kyliksistä. Tiedosto:Gruppo di leagros, anfora attica, 520-500 ac, dalla tomba 4 di acquaviva (montepulciano).jpg|Amfora, n. 520–500 eaa. Tiedosto:Greek vase of Leagros Group in RMO AvL.JPG|Amfora, n. 520–500 eaa. Tiedosto:Cincinnati Art Museum - Black-Figure Lekythos, Wedding Procession with Hermes and Apollo.jpg|Lekyytti, n. 520–500 eaa. Tiedosto:Terracotta Panathenaic prize amphora (jar) MET DP104335.jpg|Athene. Panathenaia-amfora, n. 510 eaa. Tiedosto:Terracotta Panathenaic prize amphora (jar) MET DP104336.jpg|Hevoslaji. Saman Panathenaia-amforan toinen puoli. Tiedosto:Achilles Aias hydria Met 56.171.29.jpg|Akhilleus ja Aias pelaavat. Yksityis­kohta hydriasta, n. 510 eaa. Tiedosto:Attic black-figure amphora by Leagros Group, side A - Getty Museum (86.AE.83).jpg|Amfora, n. 510 eaa. Tiedosto:Akhilleus Aias Getty Villa 86.AE.81 full.jpg|Amfora, n. 510 eaa. Tiedosto:Attic pelike MBA Rennes D08-2-32 n1.jpg|Pelike, n. 510 eaa. Tiedosto:Akhilleus Aias Staatliche Antikensammlungen 1790.jpg|Oinokhoe, n. 510 eaa. Tiedosto:Getty Open Image attributed-to-the-leagros-group-attic-black- figure-volute-krater-greek-attic-510-500-bc gods godesses warriors and athletic games 03563001.jpg|Voluuttikrateeri, n. 510–500 eaa. Tiedosto:Riders Leagros Group Louvre CA4716 n2.jpg|Ratsastajia. Yksityis­kohta hydriasta, n. 510–500 eaa. == Lähteet == == Aiheesta muualla == Luokka:Antiikin kreikkalaiset mustakuviomaalarit
Pienet mestarit

Pienet mestarit (englanninkielisessä tutkimuksessa Little Masters) oli antiikin kreikkalainen savenvalajien ja vaasimaalarien ryhmä, joka tuotti attikalaista mustakuviokeramiikkaa. Ryhmä toimi Ateenassa arkaaisella kaudella noin vuosina 560–530 eaa. ”Ryhmä” on muodostettu tutkimuksessa tyylillisin perustein. Sen nimi perustuu siihen, että sen savenvalajat ja vaasimaalarit tuottivat omanlaisiaan kyliksejä, niin kutsuttuja Pieni mestari -maljoja, jotka oli koristeltu miniatyyrimaalauksilla eli pienikokoisilla koristekuvilla. Pieni mestari -maljoihin luetaan erityisesti huulimaljat, nauhamaljat ja Droop-maljat. Tyypillisiä koristeaiheita olivat eläimet. Kuva sijoitettiin maljan kädensijojen väliin tai maljan huuleen. Ryhmän tekemissä vaaseissa oli suhteellisen paljon signeerauksia, koska signeeraus itsessään muodosti usein tärkeän koristeaiheen. Vaasimaalareista tärkeimpiä Pieniä mestareita olivat Frynos-maalari ja Tleson-maalari. == Edustajia == === Savenvalajia === Ryhmään luetaan seuraavat savenvalajat, joiden nimet tunnetaan vaaseissa olevien signeerausten perusteella: * Anakles * Antidoros * Arkheneides * Arkhikles * Frynos * Epitimos * Ergoteles * Eukheiros * Gageos * Glaukytes * Hermogenes * Hiskhylos * Kaulos * Kharitaios * Khiron * Kolkhos * Kritomenes * Myspios * Neandros * Priapos * Sokles * Sondros * Taleides * Teisias * Telesias * Thraks * Thyfeitides * Tlempolemos * Tleson === Vaasimaalareita === Ryhmään luetaan muun muassa seuraavat vaasimaalarit, joista suurimman osan oikeaa nimeä ei tunneta: * Frynos-maalari * Karithaios- maalari * Kentauri-maalari * Ksenokles-maalari * Neandros-maalari * Oakeshott- maalari * Sakonides * Sokles-maalari * Taleides-maalari * Tleson-maalari * Agora P 1241 -maalari * Áno Achaḯa -maalari * Golvol-ryhmä * Kharon-ryhmä * Louvre F 81 -ryhmä * Palermo Gorgoneion -maalari * Rhodos 12264 -ryhmä * Toronto 289 -ryhmä * Vatikaani G 61 -ryhmä * Vatikaani G 62 -maalari * Villa Giulia 3559 -ryhmä == Lähteet == == Kirjallisuutta == * * Luokka:Antiikin kreikkalaiset mustakuviomaalarit Luokka:Antiikin kreikkalaiset savenvalajat
Pioneeriryhmä

Pioneeriryhmä voi tarkoittaa seuraavia: * pioneeriryhmä, yleisesti jonkun alan pioneerien ryhmä ** Pioneeriryhmä, attikalaisen punakuviokeramiikan maalarien ryhmä * pioneeriryhmä, pioneerien muodostama sotilasyksikkö
Pioneeriryhmä (keramiikka)

Pioneeriryhmä (englanninkielisessä tutkimuksessa Pioneer Group) oli antiikin kreikkalainen vaasimaalarien ryhmä, joka tuotti attikalaista punakuviokeramiikkaa. Ryhmä toimi Ateenassa arkaaisella kaudella noin vuosina 520–500 eaa. ”Ryhmä” on muodostettu tutkimuksessa tyylillisin perustein. Sen nimi viittaa siihen, että se tuotti punakuviokeramiikkaa ensimmäisten joukossa pian tekniikan kehittämisen noin vuonna 530 eaa. jälkeen. Ryhmään luetut vaasimaalarit työskentelivät vain noin kymmenen vuotta punakuviotekniikan kehittämisen jälkeen, mutta vaikuttavat jo hahmottaneen sen tuomat uudet ilmaisumahdollisuudet hyvin, ja käyttävät sitä taitavasti. Maalarit tekivät uudella tekniikalla kaikenlaisia kokeiluja ja uusia tyylillisiä keksintöjä. Ryhmä kehitti erityisesti asentojen ja ruumiin yksityiskohtien aikaisempaa realistisempaa esitystä. Ryhmä tuotti kaikenlaisia vaasityyppejä, ja oli mukana nostamassa monia uusia tyyppejä, kuten psykter, stamnos ja pelike, suosioon. == Edustajia == Ryhmän edustajiksi luetaan muun muassa (suluissa henkilön toiminnan arvioitu ajoitus): * Epiktetos (520–490 eaa.) * Eufronios (535–470 eaa.) * Euthymides (515–500 eaa.) * Fintias (525–510 eaa.) * Oltos (525–500 eaa.) * Smikros (510–500 eaa.) * Sosias-maalari (510–490 eaa.) Osaa ryhmän tekemistä vaaseista ei voida liittää mihinkään nimeen, pelkästään ryhmään yleisesti. == Teoksia == Tiedosto:Hetären auf Hydria der Pioniergruppe.JPG|Hetairoita. Yksityiskohta hydriasta, n. 510 eaa. Tiedosto:Thetis Peleus Louvre G65.jpg|Peleus ryöstää Thetiksen. Yksityiskohta pelikestä, Smikros?, n. 510–500 eaa. Tiedosto:Detail Pioneer Group Louvre G65 n2.jpg|Peleus. Yksityiskohta samasta pelikestä. Tiedosto:Detail Pioneer Group Louvre G65.jpg|Thetis. Yksityiskohta samasta pelikestä. Tiedosto:The Ransom of Hector, hydria, by the Pioneer Group, Attic Greek, 510-500 BC, red-figure terracotta - Sackler Museum - Harvard University - DSC01787.jpg|Priamos pyytää Hektorin ruumista. Yksityiskohta hydriasta, n. 510–500 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Pistoksenos

Pistoksenos (, ”Uskollinen muukalainen”; englanninkielisessä tutkimuksessa Pistoxenos) voi viitata seuraaviin: * Pistoksenos (toimi n. 475–460 eaa.), attikalainen savenvalaja * Pistoksenos-maalari (toimi n. 475–460 eaa.), attikalainen punakuviomaalari, joka maalasi Pistoksenoksen vaaseja
Pistoksenos (savenvalaja)

Pistoksenos () oli antiikin kreikkalainen savenvalaja, joka teki attikalaista punakuviokeramiikkaa. Hän toimi Ateenassa klassisella kaudella noin vuosina 475–460 eaa. Pistoksenoksen signeeraus tunnetaan yhdestä skyfoksesta. Hänen vaasejaan maalasi ainakin tästä nimensä saanut Pistoksenos-maalari. == Lähteet == Luokka:Antiikin kreikkalaiset savenvalajat
The All-American Rejectsin diskografia

The All-American Rejects on yhdysvaltalainen rockyhtye Stillwaterista, Oklahomasta. Yhtyeen nimi lyhennetään AAR, ja se tarkoittaa 'perusamerikkalaisia hylkiöitä'. Yhtyeen musiikkia on luokiteltu pop rockiksi, alternative rockiksi ja powerpopiksi. Yhtyeen perustivat Tyson Ritter ja Nick Wheeler vuonna 1999. Vuonna 2005 julkaistua läpimurtoalbumia Move Along on myyty Yhdysvalloissa tuplaplatinaan oikeuttava määrä, eli kaksi miljoonaa kappaletta. ==Albumit== * The All-American Rejects (2002, Dreamworks Records) * Move Along (2005, Interscope Records) * When the World Comes Down (2008, Interscope Records) * Kids in the Street (2012, Interscope Records) ==EP:t== * Same Girl, New Songs 2001, omakustanne * The Bite Back EP 2005, Interscope Records * Gives You Hell: The Remixes (2009) * The Wind Blows: The Remixes (2009) * I Wanna: The Remixes (2009) * Flatine EP (2012) * Sweat EP (2017) * Send Her to Heaven EP (2019) ==Singlet== * Swing, Swing (2002) * The Last Song (2003) * Time Stands Still (2003) * Dirty Little Secret (2005) * Move Along (2006) * It Ends Tonight (2006) * Gives You Hell (2008) * The Wind Blows (2009) * I Wanna (2009) * Beekeeper's Daughter (2012) * Kids in the Street (2012) * Heartbeat Slowng Down (2012) * There's a Place (2015) * Sweat (2017) * Send Her to Heaven (2019) * Me vs. the World (2020) ===Promosinglet=== * My Paper Heart (2003) * Top of the World (2006) * Mona Lisa (When the World Comes Down) (2008) * Real World (2009) * Someday's Gone (2012) * Walk Over Me (2012) ==DVD:t== * Live from Oklahoma... The Too Bad for Hell DVD! (2003, Dreamworks Records) * Live at the Wiltern LG DVD (2006, Interscope Records) * Tournado (2007, Interscope Records) * Schooled (2007, Office Max) == Musiikkivideot == Vuosi Kappale Ohjaaja(t) 2003 "Swing, Swing" Marcos Siega "The Last Song" Charles Jensen "Time Stands Still" Melert Avis "My Paper Heart" Atom Rothlein, Jeff Richter 2005 "Dirty Little Secret" Marcos Siega 2006 "Move Along" Marc Webb "Top of the World" Brandon Driscol Luttringer "It Ends Tonight" Wayne Isham 2008 "Mona Lisa (When the World Comes Down)" ? "Gives You Hell" Marc Webb 2009 "The Wind Blows" Rich Lee "I Wanna" (UK version) "I Wanna" (US version) Paul Hunter 2011 "Someday's Gone" Jon Danovic 2012 "Beekeepers Daughter" Isaac Rentz "Kids in the Street" Jon Danovic "Walk Over Me" 2015 "There's a Place" Catherine Hardwicke 2017 "Sweat / Close Your Eyes" Jamie Thraves 2019 "Send Her to Heaven" Parker Croft "Gen Why? (DGAF)" ? Luokka:Diskografiat
Carl August Krook

Carl (Karl) August Krook (1. elokuuta 1811 Turku – 6. elokuuta 1868 Sauvo) oli Venäjän keisarillisessa armeijassa palvellut suomalainen kenraalimajuri. (Viitattu 3.3.2020) Carl August Krookin vanhemmat olivat hovioikeudenneuvos August Krook ja Maria Sofia af Ditmer. Myös hänen veljestään Bengt Joakim Krookista tuli kenraalimajuri. Carl August Krookin ensimmäinen puoliso vuodesta 1841 oli Jenny Hilda Eloise Holm (k. 1849) ja toinen vuodesta 1850 Elisabeth Collan. Opettaja, kirjailija ja kielenkääntäjä Anna Krook oli Carl August Krookin tytär toisesta avioliitosta, samoin kuin koulunjohtaja, kansanedustaja Augusta Krook. Carl August Krook tuli ylioppilaaksi Turun akatemiassa 1827 ja astui sitten sotilaspalvelukseen Pietarin jalkaväkirykmenttiin, missä yleni alivänrikiksi 1829. Vuonna 1831 hänet siirrettiin vänrikkinä Lappeenrannan venäläiseen jalkaväkirykmenttiin ja vuonna 1833 Henkivartioväen Suomen tarkk’ampujapataljoonan 2. komppaniaan. Pataljoonan esikunnan adjutatti hänestä tuli 1834, aliluutnantiksi 1835 ylennettynä hänet siirrettiin 1836 ensin pataljoonan 3. komppaniaan ja sitten 1. komppaniaan. Luutnantiksi Krook yleni 1838, jolloin hänet siirrettiin pataljoonan 2. komppaniaan, mutta samana vuonna hänet vakinaistettiin pataljoonan esikunnan adjutantin tehtävään.Yrjö Kotivuori, Ylioppilasmatrikkeli 1640–1852: Karl August Krook. Verkkojulkaisu 2005. (Viitattu 3.3.2020) Alikapteeniksi Krook ylennettiin 1838 ja siirrettiin palvelukseen Siperian krenatöörirykmenttiin, mistä hän palasi 1841 Suomeen sijoitetun sotaväen esikunnan Suomen joukkojen jaoston vanhemmaksi adjutantiksi. Kapteeniksi hänet ylennettiin 1843, majuriksi 1846 ja everstiluutnantiksi 1851. Vuonna 1855 hänet määrättiin Krimin sodan aikana perustetun Suomen sotakomissariaatin vt. intendentiksi ja vakinaistettiin tehtävään everstiksi ylennettynä seuraavana vuonna. Hänet ylennettiin kenraalimajuriksi 1865. Intendentin tehtävässään hän toimi 1850- ja 1860-luvuilla myös Suomen sotakomissariaatin ylläpitämän leski- ja orpokassan jäsenenä ja puheenjohtajana. Krook teki itsemurhan hukuttautumalla omistamallaan Kärkisten säteritilalla Sauvossa vuonna 1868. ==Lähteet== Luokka:Suomalaiset kenraalit Luokka: Itsemurhan tehneet Luokka:Vuonna 1811 syntyneet Luokka:Vuonna 1868 kuolleet
Polyfemos-maalari

Polyfemos-maalari oli antiikin kreikkalainen vaasimaalari, joka maalasi orientalisoivaa mustakuviokeramiikkaa. Hän toimi varhaisella arkaaisella kaudella noin vuosina 670–650 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hänen tunnetuimman teoksensa maalaus esittää Odysseusta sokaisemassa kyklooppi Polyfemoksen. Polyfemos-maalari oli oletettavasti Mesogeia-maalarin oppilas. Hän toimi joko Ateenassa tai Aiginalla. Maalarin nimivaasi on kaula-amfora, niin kutsuttu Eleusiin amfora, joka on ajoitettu noin vuoteen 650 eaa. Sen kuvitus on varhaisimpia tunnettuja esimerkkejä kreikkalaisen mytologian aiheesta vaasimaalauksessa. Odysseusta ja tämän miehiä sekä Polyfemosta esittävä maalaus on vaasin kaulassa. Muualla vaasissa on muun muassa maalaus, joka esittää Perseusta ja gorgoja sen jälkeen kun Perseus on leikannut irti Medusan pään. Amfora on nykyisin esillä Eleusiin arkeologisessa museossa. == Teoksia == Tiedosto:Funerary proto-Attic amphora by Polyphemos painter depicting Odysseus and his men blinding the cyclops Polyphemus from xxx flickr 8706777442 b4db371a26 o.jpg|Maalarin nimivaasi, n. 650 eaa. Tiedosto:Gorgons, Proto-Attic neck amphora, ca 650 BC, AM Eleusis, Elem03.jpg|Gorgoja. Yksityiskohta nimivaasista, n. 650 eaa. == Lähteet == == Aiheesta muualla == Luokka:Antiikin kreikkalaiset mustakuviomaalarit
Polygnotos (vaasimaalari)

Polygnotos () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa klassisella kaudella noin vuosina 450–420 eaa. Polygnotos oli Niobidi-maalarin oppilas. Hänen signeerauksensa tunnetaan viidestä vaasista. Polygnotoksen huippukaudella noin 430 eaa. hänen vaasimaalauksensa osoittavat suoria vaikutteita klassisen kauden muusta taiteesta, kuten Parthenonin friiseistä. Vaasimaalari Polygnotosta ei tule sekoittaa taidemaalari Polygnotokseen. Polygnotoksen ympärillä oli vaasimaalareiden ryhmä, jota kutsutaan Polygnotoksen ryhmäksi tai Polygnotos-ryhmäksi. Siihen luetaan muun muassa niin kutsutut Dinos- maalari, Hektor-maalari, Kleofon-maalari, Lykaon-maalari, Peleus-maalari, Coghill-maalari, Christie-maalari, Midas-maalari, Curti-maalari, Guglielmi- maalari, Epimedes-maalari, Pantoksena-maalari, Lewis-maalari ja Nausikaa- maalari. Näistä myös Lewis-maalari ja Nausikaa-maalari signeerasivat vaaseja Polygnotoksen nimellä. Siksi varsinaiseksi Polygnotokseksi tulkittua maalaria kutsutaan joskus selvyyden vuoksi nimityksellä Polygnotos I. Yksittäisiä maalareita ryhmän sisällä on usein hankala erottaa toisistaan. Ryhmän viimeiset jäsenet toimivat vielä aivan 400-luvun eaa. lopussa. Ryhmän nimiin on laitettu yhteensä noin 700 eri vaasia. Ryhmä maalasi erityisesti suurikokoisia vaasityyppejä, kuten stamnoksia, krateereja, hydrioita, amforoita ja pelikejä. Ryhmän maalausten suosikkiaiheita olivat muun muassa amatsonomakhia ja kentauromakhia sekä sotilaan lähtö. __NOTOC__ == Teoksia == Tiedosto:Terracotta bell-krater (bowl for mixing wine and water) MET DP115680.jpg|Kellokrateeri, n. 450–440 eaa. Tiedosto:Terracotta pelike (jar) MET DT352033.jpg|Pelike, n. 450–440 eaa. Tiedosto:MAAC stamnos of Polygnotos with Achilles and Memnon.jpg|Stamnos, n. 450–420 eaa. Tiedosto:Attic red figure pelike, front, Syracuse, Sicily.jpg|Pelike, n. 440–430 eaa. Tiedosto:Red figure pelike, Amazon, warrior, 440-430 BC, AM Syracuse, 121428.jpg|Amatsoni ja kreikkalainen sotilas. Yksityiskohta edellisestä. == Lähteet == == Kirjallisuutta == * == Aiheesta muualla == Luokka:Antiikin kreikkalaiset punakuviomaalarit
Providence-maalari

Providence-maalari oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 475–450 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräs hänen teoksistaan sijaitsee Providencessa Rhode Island School of Designissa. Providence-maalari oli Berliini-maalarin oppilas. Hän koristeli erityisesti nolalaisia amforoita ja lekyyttejä. Joissakin lekyyteissä hän käytti myös valkopohjatekniikkaa. Maalari suosi erityisesti mytologisia aiheita. == Teoksia == Tiedosto:Pittore di providence, stamnos con poseidone, 01.JPG|Stamnos, n. 475–450 eaa. Tiedosto:Oinochoe Munich Providence Painter 1.JPG|Oinokhoe, n. 475–450 eaa. Tiedosto:Neck-amphora swordsman Louvre G216.jpg|Kaula-amfora, n. 470 eaa. Tiedosto:Woman breastplate MAR Palermo NI2116.jpg|Nainen ja rintapanssari. Yksityiskohta lekyytistä, n. 470–460 eaa. Tiedosto:Antikenmuseum der Universität Heidelberg 57-8.jpg|Kyliks, n. 470–460 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Minne tuuli kuljettaa

Minne tuuli kuljettaa on seuraavien asioiden nimi: * Minne tuuli kuljettaa (The Hi-Lo Country), vuoden 1998 elokuva * Minne tuuli kuljettaa (When the Wind Blows), vuoden 1986 elokuva * Minne tuuli kuljettaa, vuoden 1982 sarjakuva * "Minne tuuli kuljettaa", Katri Helenan kappale vuodelta 1965
Libvirt

libvirt on avoimen lähdekoodin ohjelmointirajapinta virtualisointialustojen hallintaan, joka tukee useita eri käyttöjärjestelmiä ja virtualisointitekniikoita.https://libvirt.org Libvirt tukee myös kevyempää käyttöjärjestelmätason virtualisointia (säiliöintiä) LXC:n avulla. Libvirt hallitsee muun muassa virtuaalikoneiden konfiguraation säilömisen. Rajapintaa käyttävät muun muassa oVirt ja OpenStack. Rajapintaa voi käyttää muun muassa C-, Perl, Python, OCaml ja Ruby -ohjelmointikielillä. == Käyttö == Komennolla `virt-install` luodaan uusi virtuaalikone, joka voidaan kopioida `virt-clone` -komennolla. Käynnissä olevia virtuaalikoneita voi hallita `virsh` -komennolla. == Lähteet == == Aiheesta muualla == * Verkkosivut Luokka:Virtualisointiohjelmistot
Python (savenvalaja)

Python () oli antiikin kreikkalainen savenvalaja, joka teki attikalaista punakuviokeramiikkaa. Hän toimi Ateenassa arkaaisen kauden lopussa noin vuosina 500–480 eaa. Pythonin signeeraus tunnetaan kolmesta eri vaasista. Hän teki erityisesti erilaisia kyliksejä eli viinimaljoja. Usein hänen vaasinsa olivat suhteellisen pienikokoisia. Pythonin vaaseja maalasivat muun muassa Duris, Epiktetos ja Triptolemos-maalari. == Teoksia == Peleus Thetis Staatliche Antikensammlungen 2648.jpg|Kyliks, n. 480 eaa. == Lähteet == == Aiheesta muualla == Luokka:Antiikin kreikkalaiset savenvalajat
Ryhmä E

Ryhmä E (englanninkielisessä tutkimuksessa Group E) oli antiikin kreikkalainen vaasimaalarien ryhmä, joka tuotti attikalaista mustakuviokeramiikkaa. Ryhmä toimi Ateenassa arkaaisella kaudella noin vuosina 560–540 eaa. Ryhmän tärkein edustaja oli Eksekias. ”Ryhmä” on muodostetty tutkimuksessa tyylillisin perustein. Sen nimi perustuu Eksekiaan nimen alkukirjaimeen. Ryhmää on kutsuttu myös Eksekiaan työpajaksi. Eksekias työskenteli ryhmässä uransa alkuvaiheessa, mutta toimi myöhemmin itsenäisesti. Ryhmän nimiin on laitettu noin 100 eri vaasia. Ryhmä teki aikaisempaa suurempia vaaseja ja kehitti joitakin uusia vaasityyppejä. Maalausten kuva-aiheissa esiintyy ennen kaikkea mytologiaa sekä hevosvaunuaiheita. == Teoksia == Tiedosto:Hoplitodromos Staatliche Antikensammlungen 1471.jpg|Hoplitodromos. Amfora, n. 550 eaa. Tiedosto:Terracotta amphora (jar) MET GR198.jpg|Mies kantaa kolmijalkaa. Amfora, n. 550 eaa. Tiedosto:Amphora Dionysos Louvre F32.jpg|Dionysos ja Ariadne(?). Yksityis­kohta amforasta, n. 550–525 eaa. Tiedosto:Amphora birth Athena Louvre F32.jpg|Athenen syntymä. Yksityis­kohta edellisen toisesta puolesta. Tiedosto:Winged goddess Louvre F32.jpg|Siivekäs jumalatar (Metis?). Yksityis­kohta edellisestä. Tiedosto:Terracotta neck-amphora (jar) MET GR1063.jpg|Amfora, n. 540 eaa. Tiedosto:Flute players dancers Met 56.171.18.jpg|Huilunsoittajia ja tanssijoita. Yksityis­kohta edellisestä. Tiedosto:Menelaos Helen Met 56.171.18.jpg|Menelaos ja Helena. Yksityis­kohta edellisestä. Tiedosto:Terracotta amphora (jar) MET DP297583.jpg|Herakles ja Nemean leijona. Amfora, n. 540 eaa. Tiedosto:Aias Kassandra Staatliche Antikensammlungen 1380.jpg|Aias ryöstää Kassandran. Yksityis­kohta amforasta, n. 540 eaa. == Lähteet == == Aiheesta muualla == Luokka:Antiikin kreikkalaiset mustakuviomaalarit
Työmaavalaisin

thumb|Perinteinen hehkulampulla varustettu työmaavalaisin eli ”roikka”. Työmaavalaisin, työmaavalo tai roikka on siirrettävä valaisin, joka on suunniteltu työkohteen valaisemiseen esimerkiksi rakennus- tai asennustyömaalla, jossa muuta valaistusta ei ole tarpeeksi tai lainkaan saatavilla. Työmaavalaisin voi käyttää verkkovirtaa tai toimia paristolla tai akulla. Työmaavalaisimeen voi liittyä jalusta, jonka avulla valaisimen korkeutta ja suuntausta voi säätää. Työmaavalaisimet soveltuvat yleensä myös ulkokäyttöön ja muihin vaativiin oloihin ja ovat siksi koteloinniltaan hyvin suojaavia esimerkiksi roiskeveden suhteen. Tyyppeinä voivat olla halogeenivalaisin ja LED-valaisin, aiemmin käytettiin hehkulamppuja. ==Halogeenivalaisin== Perinteiseen hehkulamppuun verrattuna halogeenivalaisimen etuna on kirkkaampi valo. ==LED-valaisimet== LED- valaisimet ovat syrjäyttämässä halogeenivalaimet. Nykyaikaiset LED-valaisimet ovat halogeenivalaisimia valovoimaisempia ja kuluttavat vähemmän virtaa, joten on kyetty kehittämään myös akkukäyttöisiä työmaavalaisimia sähköttömiin kohteisiin tai helppoon siirtelyyn. Led-valaisimet sietävät tärinää paremmin kuin halogeenivalot. Kartion tai sylinterin muotoisten perinteisten roikkavalojen sijaan LED-työmaavalaisimet ovat usein suorakulmaisen levyn muotoisia valopaneeleita, jotka on saranoitu U-malliseen pidikkeeseen. Levyn taustapuolella on jäähdytysripoja. 2010-luvulla markkinoille on tullut myös työmaakohteen tasaiseen yleisvalaistukseen tarkoitettuja tehokkaita LED- valonauhoja. ==Työmaavalaistuksen määräykset ja ohjeet== Suomessa työmaavalaistusta säätelevät työturvallisuuslain 34. pykälä, työturvallisuusasetuksen 205/2009 26. pykälä sekä standardi SFS-EN 12464-1 vuodelta 2011 ja sitä soveltavat ST-kortit. ==Katso myös== *Otsavalo ==Lähteet== Luokka:Valaisimet
Pikkumaahutia

Pikkumaahutia (Mesocapromys sanfelipensis) on hutioiden (Capromyidae) heimoon ja hutioiden (Capromyinae) alaheimoon kuuluva äärimmäisen uhanalainen, mahdollisesti jo sukupuuttoon kuollut jyrsijälaji. Pikkumaahutian ruumiin pituus on 30–50 senttimetriä ja hännän pituus 15–30 senttimetriä. Sen paino vaihtelee neljän ja seitsemän kilogramman välillä. Se muistuttaa ulkonäöltään paljon muita heimonsa lajeja, mutta on esimerkiksi isokorvahutiaa (Mesocapromys auritus) hieman suurikokoisempi. Turkki on väriltään tummanruskea ja häntä hieman punertavampi. Pikkumaahutiaa on toistaiseksi tavattu ainoastaan kahdella Kuuban Canarreos-saariston läntisimmän saariryhmän saarella. Viimeksi sitä on havaittu vuonna 1978, jolloin saarelta pyydystettiin 43 yksilöä. Kaikki havainnot lajista ovat olleet samoista paikoista, missä kasvaa Salicornia perennis -suolayrttilajia. == Lähteet == Luokka:Hutiat
Sakonides

Sakonides () oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 550–530 eaa. Sakonides oli osa niin kutsuttua Pienet mestarit -ryhmää, ja teki sille ominaisia kyliksejä eli Pieni mestari -maljoja. Hänet tunnetaan ennen kaikkea huulimaljoista, joiden huulessa on kummallakin puolella suurikokoiset naisenpäät sivuprofiilina. Muutamista maljoista tunnetaan hänen signeerauksensa. == Lähteet == == Aiheesta muualla == Luokka:Antiikin kreikkalaiset mustakuviomaalarit
Sapfo-maalari

Sapfo-maalari oli antiikin kreikkalainen vaasimaalari, joka maalasi attikalaista valkopohjakeramiikkaa. Hän toimi Ateenassa klassisella kaudella noin vuosina 510–490 eaa. Maalarin oikeaa nimeä ei tunneta. Tutkimuksessa käytetty nimitys perustuu erääseen hänen teokseensa, joka esittää runoilija Sapfoa. Sapfo-maalarin tekemiksi on tunnistettu ainakin 95 eri vaasia. Suurin osa niistä on lekyyttejä ja tehty valkopohjatekniikalla. Hän maalasi myös joitakin suurempia vaaseja sekä muun muassa epinetroneita. Sapfo-maalarin ei tiedetä käyttäneen aikansa suosituinta tekniikkaa punakuviotekniikkaa, mutta hän teki joitakin vaaseja harvinaisemmalla Six-tekniikalla. == Teoksia == Tiedosto:Malarz Safony - Kalpis wykonana techniką Six.jpg|Sapfo. Kalpis Six- tekniikalla, n. 510 eaa. Tiedosto:2014-01-26 Symposium Tableware with erotic motif F 2244 Altes Museum anagoria.JPG|Lekyytti Six-tekniikalla, n. 510–490 eaa. Tiedosto:Terracotta lekythos (oil flask) MET DP291192.jpg|Lekyytti, n. 500 eaa. Tiedosto:Terracotta lekythos (oil flask) MET DP294364.jpg|Lekyytti, n. 500 eaa. Tiedosto:Alabastron with dancing maenads, Sappho painter, Greek, Attic, c. 500-490 BC, white-ground technique on earthenware - Krannert Art Museum, UIUC - DSC06527.jpg|Alabastron, n. 500–490 eaa. == Lähteet == == Aiheesta muualla == Luokka:Antiikin kreikkalaiset valkopohjamaalarit
Anberlinin diskografia

Anberlin on vuonna 2002 perustettu alternative rock -yhtye, joka on kotoisin Winter Havenista, Floridasta. Vuodesta 2007 lähtien yhtye on koostunut laulaja Stephen Christianista, basisti Deon Rexroatista, kitaristi Joseph Milliganista, rumpali Nathan Youngista ja rytmikitaristi Christian McAlhaneysta. ==Albumit== * 2003: Blueprints for the Black Market * 2005: Never Take Friendship Personal * 2007: Cities * 2008: New Surrender * 2010: Dark is the Way, Light is a Place * 2012: Vital * 2014: Lowborn ==Kokoelmat== * 2007: Lost Songs * 2009: Blueprints for City Friendships: The Anberlin Anthology * 2012: Dancing Between the Fibers of Time * 2013: Best of Anberlin * 2013: Devotion ==Livealbumit== * 2009: Live from the PureVolume House * 2011: Live from House of Blues Anaheim * 2013: Live from Williamsburg * 2015: Never Take Friendship Personal: Live in New York City * 2015: Cities: Live in New York City ==EP:t== * 2006: Godspeed EP * 2012: Type Three ==Singlet== * 2003: "Readyfuels" * 2003: "Change the World (Lost Ones)" * 2005: "A Day Late" * 2006: "Paperthin Hymn" * 2006: "Godspeed" * 2007: "The Unwinding Cable Car" * 2008: "Feel Good Drag" * 2009: "Breaking" * 2009: "True Faith" * 2010: "Impossible" * 2010: "We Owe This to Ourselves" * 2011: "Closer" * 2012: "Someone Anyone" * 2012: "Self-Starter" * 2013: "Unstable" * 2013: "City Electric" * 2014: "Stranger Ways" * 2014: "Harbinger" * 2021: "Two Graves" ==Musiikkivideot== Vuosi Kappale Ohjaaja(t) 2004 "Readyfuels" ? 2005 "A Day Late" Acquastrada 2006 "Paperthin Hymn" Christopher Sims 2007 "Godspeed" "The Unwinding Cable Car" Andrew Watson 2008 "Feel Good Drag" Steven Hoover 2010 "Impossible" "We Owe This to Ourselves" 2013 "Unstable" Stephanie Jainx "Dead American" Nate Young 2014 "Stranger Ways" Daniel Davenson "We Are Destroyer" Zake Forrest Luokka:Diskografiat